                      højesterets kendelse
                          afsagt tirsdag den 19. januar 2016
sag 131/2015
skat
(kammeradvokaten ved advokat rune derno)
mod
a
(advokat tage siboni)
i tidligere instanser er afsagt kendelse af fogedretten i københavn den 9. oktober 2014 og af
østre landsrets 19. afdeling den 3. marts 2015.
i påkendelsen har deltaget tre dommere: jon stokholm, jens peter christensen og oliver
talevski.
påstande
kærende, skat, har nedlagt påstand om, at udlægget hjemvises til fornyet behandling i fo-
gedretten.
indkærede, a, har nedlagt påstand om afvisning, subsidiært stadfæstelse.
sagsfremstilling
ved kendelsen af 9. oktober 2014 ophævede fogedretten et udlæg, som skat havde foretaget
i en konto knyttet til projektet ”b”. ved kendelsen af 3. marts 2015 stadfæstede landsretten
fogedrettens afgørelse.
i landsrettens kendelse er anført bl.a. følgende:
       ”det fremgår af udateret ”projektansøgning”, at a som ”ansvarlig” ansøgte om
       økonomisk støtte til projekt ”b” for perioden 1. oktober 2013 til 31. oktober 2016 med
       det formål at udvikle og facilitere selvhjælpsgrupper blandt stofmisbrugere på baggrund
                                          - 2 -
af konceptet ”c” samt indsamle data og erfaringer til brug for vurdering af ”c” med
henblik på at etablere konceptet som et supplement til behandlingstilbud på
misbrugsområdet. i ansøgningen hedder det under overskriften ”tidsplan for b”, at der i
del-perioden 1. oktober - 31. oktober 2013 blandt andet skulle ske ”stiftelse af fonden
b”. under overskriften ”organisation og ledelse” hedder det, at den bevillingsansvarlige
var a. det var tillige anført, at ”hvis den bevilgende myndighed stiller krav herom, vil
en selvejende fond blive stiftet umiddelbart efter opnået bevilling”, og at udgifterne til
oprettelse af fonden for en ordens skyld var inkluderet i budgettet, men at beløbet ville
blive tilbagebetalt, hvis dette ikke blev aktuelt. det fremgår af budget for projekt ”b”, at
der i oktober 2013 var budgetteret med 75.000 kr. til ”stiftelse af fond”.
det fremgår endvidere, at puljestyring ved brev af 21. oktober 2013 til a anførte, at
ansøgningen om støtte til projekt b var imødekommet, dog med et betydeligt mindre
beløb end ansøgt, og at tilskuddet skulle anvendes i perioden 1. oktober 2013 til 31.
oktober 2016. brevet var vedlagt bilaget ”betingelser for tilskudsmodtagere” med
generelle krav, som skulle overholdes, samt en fortrykt ”udbetalingsblanket”. det var i
brevet af 21. oktober 2013 anført blandt andet, at puljestyring for hvert projektår skulle
modtage elektronisk afrapportering samt revideret regnskab med eventuelle revisions-
bemærkninger alt indenfor nærmere fastsatte frister.
af teksten på bilaget ”udbetalingsblanket” fremgik det, at blanketten skulle anvendes til
”udbetaling af tilskud til projekt b til a”. under overskriften ”tilskud[s]modtager” var
det anført, at man skulle angive ”projektets identifikationsnummer (dvs. enten
projektets cvr-nummer eller dit eget cpr-nummer)”, og blanketten indeholdt
fortrykte kolonner til angivelse af enten cvr- eller cpr-nummer. det var endvidere
angivet, at der kun kunne ”udbetales til en bankkonto, der er oprettet separat til midler
fra social- og integrationsministeriet”. den ”tilskudsansvarlige” skulle underskrive
udbetalingsblanketten og herved bekræfte at kende ansøgningen og de vilkår og
betingelser, der var anført i tilskudsbrevet inkl. bilag. det var tillige angivet, at det var
et krav, at der skulle anvendes en statsautoriseret eller registreret revisor. revisor skulle
ved sin underskrift på udbetalingsblanketten bekræfte at kende tilskudsbrevet og ansøg-
ningen, at ville revidere regnskabet for tilskuddet i henhold til revisionskravene til til-
skudsbrevet inkl. bilag, samt give tilskudskontoret besked, hvis der skete uregelmæs-
sigheder i projektet, eller hvis tilskuddet ikke blev anvendt til det formål og i den peri-
ode, der var nævnt i tilskudsbrevet. af en underskreven kopi af ”udbetalingsblanket”
fremgår det, at as cpr.nummer var angivet som projektets identifikationsnummer, at a
den 6. november 2013 havde underskrevet som ”tilskudsansvarlig”, og at ”revision
københavn godkendt revisionspartnerselskab” samme dag havde underskrevet som
revisor.
…
det fremgår tillige, at tilskuddet for 2013 på i alt 306.661 kr. blev udbetalt den 25. no-
vember 2013 til den i udbetalingsblanketten angivne bankkonto i nordea, som var op-
rettet under as cpr-nummer med kontonavn ”b”.
det fremgår af et fremlagt ikke-underskrevet regnskab for projektet for 2013, at der ikke
var afholdt udgifter til stiftelse af fond, og at ubrugt tilskud på 197.067 kr. blev overført
til næste år.
det fremgår endvidere, at yderligere tilskudsbeløb på 133.855 kr. og 133.850 kr., hver
svarende til cirka en fjerdedel af det for 2014 bevilgede støttebeløb, blev udbetalt til den
pågældende bankkonto henholdsvis den 5. marts og 24. april 2014. skat foretog den
                                               - 3 -
      24. juni 2014 udlæg i kontoen for et beløb på 216.828,69 kr., som blev udbetalt til
      skat og kontoens saldo var herefter 4.867,18 kr.”
af det i sagen fremlagte bilag med overskriften ”ministeriet for børn, ligestilling, integration
og sociale forhold / puljestyring / juli 2014 / betingelser for tilskudsmodtager” fremgår bl.a.
følgende:
      ”udbetaling af tilskud
      udbetalingen af tilskuddet sker altid til en separat projektkonto. hvis i ikke allerede har
      en separat konto i projektets navn, skal i derfor oprette en projektkonto. desuden skal i
      udfylde og sende den vedlagte udbetalingsblanket til puljestyring, før udbetaling af til-
      skuddet kan ske.
      tildelte midler vil blive udbetalt efter det godkendte periodiserede budget således, at
      udbetalingsraterne vil svare til det budgetterede.
      ændringer af aktiviteter og formål
      i skal sende en skriftlig og begrundet ansøgning, hvis i ønsker at anvende tilskuddet til
      andre aktiviteter eller udgifter, end dem der er beskrevet i ansøgningen. i må først gå i
      gang, når i har fået en godkendelse fra os. bruger i tilskuddet til nye/ændrede aktiviteter
      eller udgifter, uden at have fået vores skriftlige godkendelse af ændringerne, skal i be-
      tale tilskuddet tilbage.
      vi skal også have besked, hvis projektets budget vil ændre sig væsentligt. i samme for-
      bindelse skal i sende et nyt budget, som vi skal godkende, før i kan fortsætte med at
      bruge tilskuddet til projektudgifterne.
      …
      pligt til tilbagebetaling af tilskuddet
      tilskuddet skal betales tilbage helt eller delvist hvis:
          •  hele beløbet ikke er brugt og ikke ønskes overført til næste periode
          •  der ikke er aflagt et fyldestgørende, revideret og underskrevet regnskab
          •  fristen for at indsende regnskabet ikke er overholdt
          •  betingelserne for tilskuddet ikke er overholdt.
      …
      indberetning til skat
      alle tilskud bliver indberettet til skat, uanset om det udbetalte tilskud er skattefrit el-
      ler ej. beløbet får en særlig kode, der angiver, at tilskuddet er givet for at fremme sær-
      lige sociale formål. det kommer derfor ikke til at indgå i tilskudsmodtagerens person-
      lige årsopgørelse.
      puljestyrings indberetning af tilskud forudsætter det identifikationsnummer, som pro-
      jektet normalt anvender over for skat – der vil sige projektets cvr-nummer. har
      projektet ikke et cvr-nummer, kan i stedet bruges cpr-nummeret på den, der modta-
      ger tilskuddet. oplysningerne om cvr-nummer eller cpr-nummer skal angives på den
      vedlagte udbetalingsblanket.
                                                - 4 -
      opmærksomheden henledes på, at selvom puljestyring indberetter tilskuddet til skat,
      så har i selv pligt til at opgive skattepligtige beløb, som f.eks. løn, til skattemyndighe-
      derne.”
indkærede har til sagen indhentet en udtalelse af 9. december 2014 fra ministeriet for børn,
ligestilling, integration og sociale forhold. i udtalelsen hedder det bl.a.:
      ”ejerforholdet samt forpligtelser vedrørende midler udbetalt til projekt b
      baggrund
      ministeriet for børn, ligestilling, integration og sociale forhold har den 1. december
      2014 modtaget en henvendelse fra a, der er projektkoordinator i projekt b. a har an-
      modet om en udtalelse fra ministeriet for børn, ligestilling, integration og sociale for-
      hold vedrørende udbetaling af midler til projekt b.
      som tilskudsansvarlig for projektet b modtog a den 21. november 2013 tilsagn om til-
      skud fra ministeriet for børn, ligestilling, integration og sociale forhold. tilskuddet er
      bevilget fra puljen ”afprøvning af c selvhjælpsgrupper for stofmisbrugere” og midlerne
      er afsat på finanslovskonto § 15.75.26.40 – ”social indsats over for stofmisbrugere”.
      tilskudsperioden for projekt b
      tilskuddet skal anvendes i perioden 1. oktober 2013 til 31. oktober 2016, og må alene
      anvendes til at dække de udgifter, som er nævnt i budgettet for ansøgningen, og god-
      kendt af ministeriet.
      udbetaling af tilskud
      der er samlet givet tilsagn om tilskud på 1.882.414 kr. til projektet ”b”. der er i 2013
      udbetalt 306.661,00 kr. og 535.411,00 kr. i 2014. under forudsætning af, at finansloven
      for 2015 vedtages med det forventede beløb, vil der i 2015 blive udbetalt 556.171,00 kr.
      og 484.171,00 kr. i 2016.
      tildelte midler bliver udbetalt i overensstemmelse med det godkendte budget, således at
      udbetalingsraterne svarer til det budgetterede.
      udbetaling af tilskud sker altid til en separat projektkonto, der er angivet med projektets
      navn.
      ejerforhold
      projekt b, og dermed den tilskudsansvarlige a, der administrerer de midler, der er ud-
      betalt i 2013 og 2014 fra finanslovskonto § 15.75.26.40 – ”social indsats over for stof-
      misbrugere”.
      midlerne tilhører dog reelt staten, indtil de er anvendt i henhold til kravene i bevillin-
      gen, idet ministeriet for børn, ligestilling, integration og sociale forhold kan kræve
      midlerne tilbagebetalt, såfremt de ikke anvendes i overensstemmelse med kravene.
      nedenfor vil krav til bevillingen blive gennemgået.
      ændringer
                                                - 5 -
      hvis der er ønske om at anvende tilskuddet til andre aktiviteter eller formål, end dem
      der er beskrevet i ansøgningen, skal der indsendes en skriftlig og begrundet ansøgning.
      ændringerne må ikke træde i kraft, før de er godkendt af ministeriet. hvis tilskuddet
      anvendes til aktiviteter eller formål, der ikke er godkendt, skal tilskuddet betales tilbage
      til ministeriet.
      tilskuddet skal endvidere anvendes inden for den tilskudsperiode, der er nævnt i til-
      skudsbrevet, og hvis projektet ikke er igangsat senest et år efter tilskudsperiodens be-
      gyndelse, vil projektet miste tilskuddet.
      det medfører, at den tilskudsansvarlige har råderet over tilskuddet så længe, at det an-
      vendes inden for rammerne af bevillingen. hvis dette ikke er tilfældet, vil ministeriet
      kunne kræve tilskuddet tilbagebetalt.
      tilbagebetaling af de bevilligede midler
      tilskuddet skal betales tilbage helt eller delvist hvis:
           •  hele beløbet ikke er brugt og ikke ønskes overført til næste periode.
           •  der ikke er aflagt et fyldestgørende, revideret og underskrevet regnskab.
           •  fristen for at indsende regnskabet ikke er overholdt.
           •  betingelserne for tilskuddet ikke er overholdt.
      indberetning til skat
      puljestyring indberetter alle tilskud til skat. beløbet får en særlig kode, der angiver, at
      tilskuddet er givet for at fremme særlige sociale formål, og beløbet indgår derfor ikke i
      tilskudsmodtagerens personlige årsopgørelse. ved indberetningen anvendes projektet
      cvr-nummer som identifikationsnummer. hvis projektet ikke har et cvr-nummer,
      anvendes cpr-nummeret på den person, der modtaget tilskuddet. projekt b har ikke
      angivet et cvr-nummer, men cpr-nummeret på den tilskudsansvarlige a. det er der-
      for cpr-nummeret, der er anvendt som identifikationsnummer i forbindelse med indbe-
      retningen af tilskuddet til skat.”
anbringender
skat har anført, at der ikke er grundlag for at afvise sagen. der foreligger ikke – som hæv-
det af a – en tvist mellem to offentlige myndigheder. skats advokat repræsenterer i sagen
staten som én klient.
udlægget er foretaget med rette. kontoen tilhører a og indgår dermed i hans formue efter
retsplejelovens § 507, stk. 1. ministeriet har ydet et tilskud og har ikke ejendomsret til mid-
lerne på kontoen.
tredjemands særskilte ejendomsret til midlerne på en skyldners konto forudsætter, at der fo-
religger en udtrykkelig aftale herom. når særskilt ejendomsret er aftalt, kan tredjemand kun
opretholde ejendomsretten, såfremt midlerne holdes adskilt fra skyldnerens øvrige formue på
                                               - 6 -
en tydelig og betryggende måde. der kan ikke opretholdes særskilt ejendomsret til midlerne,
hvis skyldneren har fri rådighed over dem.
i den foreliggende sag er der ikke indgået en aftale om, at ministeriet skal have særskilt ejen-
domsret til midlerne på as konto. hertil kommer, at midlerne ikke kan anses for at være holdt
adskilt fra as øvrige formue på en tydelig og betryggende måde. i den forbindelse er det afgø-
rende, at a har haft uindskrænket adgang til at hæve og indsætte beløb på bankkontoen.
det udlagte beløb er ikke fritaget for udlæg i medfør af retsplejelovens § 516, idet a ikke kan
siges at udføre et offentligt hverv.
a har anført, at sagen skal afvises, fordi skat ønsker at gøre udlæg i midler, der ifølge en
anden statslig myndighed reelt tilhører denne. interne uoverensstemmelser i statsadministrati-
onen afgøres efter fast statsretlig praksis ikke ved domstolene, men ved intern regeringskoor-
dination.
hvis sagen ikke afvises, skal landsrettens kendelse stadfæstes. midlerne på den omtvistede
konto er ikke en del af as formue efter retsplejelovens § 507, stk. 1. det oplyste om det kon-
krete forbrug af midler kan ikke føre til et andet resultat.
betingelserne for anvendelse af midler på kontoen udgør en udtrykkelig aftale om særskilt
ejendomsret. kravet om effektiv adskillelse fra skyldnerens formue er opfyldt ved, at mid-
lerne står på en separat konto, som ikke sammenblandes med as øvrige midler. der gælder
ikke et krav om effektiv rådighedsberøvelse.
under alle omstændigheder vil udlægget være i strid med retsplejelovens § 516, som har til
formål at beskytte offentlige midler mod udlæg.
højesterets begrundelse og resultat
det er oplyst, at skats advokat repræsenterer staten som én klient i den foreliggende sag.
allerede derfor tages as afvisningspåstand ikke til følge.
sagen angår herefter, om udlæg i midlerne på den omtvistede konto er i strid med retsplejelo-
vens § 507, stk. 1, eller § 516.
                                              - 7 -
i sagens dokumenter, herunder brevet af 21. oktober 2013, udbetalingsblanketten og ”betin-
gelser for tilskudsmodtager”, bliver de midler, der er overført til den omtvistede konto, beteg-
net som tilskud. den omtvistede konto er oprettet under as cpr-nummer. a kan råde over
kontoen uden tilladelse fra ministeriet, hvorimod ministeriet ikke kan råde over kontoen. vil-
kårene vedrørende revision og eventuel tilbagebetaling af tilskuddet indebærer ikke, at mini-
steriet har en ejers råden over midlerne.
på den anførte baggrund finder højesteret, at midlerne indgår i as formue efter retsplejelo-
vens § 507, stk. 1.
højesteret finder endvidere, at de tilskudsmidler, der er tale om, ikke kan anses for omfattet af
retsplejelovens § 516.
højesteret tager herefter skats påstand til følge, således at landsrettens og fogedrettens ken-
delse ophæves, og sagen hjemvises til fornyet behandling i fogedretten.
da sagen efter det af skat oplyste har principiel karakter, skal ingen af parterne betale sags-
omkostninger til den anden part for landsret eller højesteret, jf. retsplejelovens § 312, stk. 3.
fogedretten må ved afgørelsen i forlængelse af sagens fortsatte behandling tage stilling til
spørgsmålet om sagsomkostninger for den hidtidige behandling af sagen i fogedretten.
                                       thi bestemmes:
afvisningspåstanden tages ikke til følge.
landsrettens kendelse og fogedrettens kendelse ophæves, og sagen hjemvises til fornyet be-
handling i fogedretten.
ingen af parterne skal betale sagsomkostninger til den anden part for landsret eller højesteret.
kæreafgiften for landsret og højesteret skal betales tilbage til skat.
